*For den britiske offiseren T.E. Lawrence kjent som Lawrence av Arabia, se Thomas Edward Lawrence*.

**Thomas Lawrence** (født 13. april 1769 i Bristol i England, død 7. januar 1830 i London) var en britisk romantisk portrettmaler. Lawrence var selvlært vidunderbarn og kjent for sitt talent til å få frem portrettlikhet og for en virtuos bruk av maling. Han var president ved Royal Academy fra 1820.

Portrett av dronning Charlotte fra 1790.  
Olje på lerret  
239,5 × 147 cm  
National Gallery

Liv og virke
------------

### Bakgrunn

Lawrence var født i Bristol hvor faren var vertshusholder. Familien flyttet til Devizes hvor Lawrence begynte å tegne. Etter at Thomas Lawrence den eldre gikk konkurs i 1779 flyttet familien til Bath og fra Lawrence var ti år gammel solgte han pastellportretter for å spe på familieøkonomien.

### Karriere

Som attenåring reiste Lawrence til London der han snart skapte seg ry som maler av oljemalerier. I 1789 fikk han sitt første kongelige oppdrag, et portrett av dronning Charlotte. Dronningen likte ikke bildet sev, men det ble lovprist av kritikerne da det ble stilt ut ved Royal Academy året etter.

Lawrence fikk en rekke portrettoppdrag av rike og adelige og malte mange politiske ledere. Han malte nesten bare portretter. Lawrence arbeidet hardt, men brukte lang tid på å fullføre sine verk. Han var ofte i pengenød, trolig fordi han ga mye vekk til familie og venner. Han hadde også et komplisert kjærlighetsliv knyttet til to søstre, Sally og Maria Siddons, som han byttet på å være forelsket i. Maria døde i 1798 og Sally i 1803. Lawrence fortsatte å holde kontakten med moren deres, Sarah Siddons, som satt for flere portretter. 
Lawrence giftet seg aldri.

Portett av Arthur Atherley som Eton-elev ca. 1791).  

Olje på lerret  
158,43 × 133,03 cm  
Los Angeles County Museum of Art
Lawrence ble adlet i 1815 og senere sendt ut i Europa av prinsregenten, den senere Georg IV av Storbritannia, for å male allierte ledere. Han malte blant annet tsar Aleksander, tyske keiser Frans II, den unge Napoleon II og pave Pius VII.

I 1820 ble sir Thomas Lawrence valgt til president for Royal Academy etter Benjamin Wests død. Han fikk flere oppdrag fra Georg IV som nå var blitt konge og fra politikeren Robert Peel. Lawrence malte to av sine mest kjente barneportretter i 1820-årene: Et maleri av Emily og Laura Calmady og et av Charles William Lambton, kjent som *The Red Boy*.

Et av de siste oppdragene hans var et portrett av jarlen av Aberdeen, George Hamilton-Gordon, som senere skulle bli statsminister. Skuespilleren og søskenbarnet til Siddons-søstrene, Fanny Kemble, var en av de siste som satt for han. Lawrence døde av hjertesvikt i 1830. Han er begravet i krypten i St. Pauls katedral i London.

Bilder
------

* Portrett av barna til John Angerstein fra 1808Olje på lerret194 x 144 cmLouvrePortrett av barna til John Angerstein fra 1808  
Olje på lerret  
194 x 144 cm  
Louvre
* Portrett av pave Pius VII fra 1819Olje på lerret 269 x 178 cmRoyal CollectionPortrett av pave Pius VII fra 1819  
Olje på lerret  
 269 x 178 cm  
Royal Collection
* Master Lambton, The Red Boy (1825)Master Lambton, *The Red Boy* (1825)
* Ufullendt portrett av William Wilberforce (1828)Ufullendt portrett av William Wilberforce (1828)

Referanser
----------

1. 1 2   Benezit Dictionary of Artists, «Thomas Lawrence», Benezit-ID B00105620[Hentet fra Wikidata]
2. 1 2   RKDartists, «Thomas Lawrence», RKD kunstner-ID 48440[Hentet fra Wikidata]
3. ↑   Autorités BnF, data.bnf.fr, besøkt 10. oktober 2015[Hentet fra Wikidata]
4. ↑   Archive of Fine Arts, cs.isabart.org, abART person-ID 58608, besøkt 1. april 2021[Hentet fra Wikidata]
5. 1 2   Archivio Storico Ricordi, Archivio Storico Ricordi person-ID 15682, besøkt 3. desember 2020[Hentet fra Wikidata]
6. 1 2 3   www.nationalgallery.org.uk, besøkt 18. november 2020[Hentet fra Wikidata]
7. ↑   Encyclopædia Britannica Online, oppført som Sir Thomas Lawrence, Encyclopædia Britannica Online-ID biography/Thomas-Lawrence, besøkt 9. oktober 2017[Hentet fra Wikidata]
8. ↑   Gemeinsame Normdatei, besøkt 27. april 2014[Hentet fra Wikidata]
9. ↑   www.findagrave.com, besøkt 18. november 2020[Hentet fra Wikidata]

Eksterne lenker
---------------

* (en) Thomas Lawrence – kategori av bilder, video eller lyd på Commons Rediger på Wikidata

* (en) Thomas Lawrence – galleri av bilder, video eller lyd på Commons Rediger på Wikidata
* Thomas Lawrence: Regency Power and Brilliance Arkivert 21. september 2020 hos Wayback Machine. utstilling på National Portrait Gallery
* *Thomas Lawrence: the new romantic – review* Richard Holmes om National Portrait Gallerys utstilling i *The Guardian* 16. oktober 2010
* *Gainsborough's forgotten rival is recognised at last* Jerome Taylor *fra The Independent* 5. august 2010

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Brockhaus Enzyklopädie **·** Deutsche Biographie **·** Encyclopædia Universalis **·** Nationalencyklopedin **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** ULAN **·** NLA **·** NKC **·** BNE
 |